*Par atklāta konkursa*

## *“Tiesības noslēgt vispārīgo vienošanos par kontakttīkla balstu piegādi”*

 *(ID Nr.RS/2022/25) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**1.jautājums:**

 Saskaņā ar atklāta konkursa “Tiesības noslēgt vispārīgo vienošanos par kontakttīkla balstu piegādi” identifikācijas Nr. RS/2022/25 nolikuma punktu 18.3, lai pasūtītājs pārliecinātos par pretendenta tehniskajām un profesionālajām spējām, informācija par pretendenta pieredzi kontakttīklu balstu piegādē atbilstoši nolikuma 17.1. punktam, jāiesniedz atbilstoši noteiktajai tabulai:

|  |  |  |  |  |
| --- | --- | --- | --- | --- |
| Nr. | Piegādes priekšmets  | Līguma izpildes gads | Pasūtītājs, piegādes adrese | Pasūtītāja atbildīgās personas vārds uzvārds, amats, telefons |
|  |  |  |  |  |

 Pasūtītāja, kā Rīgas pašvaldības sabiedrības ar ierobežotu atbildību interesēs ir iepirkuma rezultātā iegūt pārliecību par pretendenta tehniskajām un profesionālajām spējām izpildīt līgumu, pirms līguma noslēgšanas. Pretējā gadījumā pasūtītājam pastāv iespēja noslēgt līgumu, kura izpilde nav kvalitātīva un/vai laicīga. Lai arī pasūtītājs nolikuma tehniskās specifikācijas 5. punktā ir paredzējis ražotāja organizētu rūpnīcas pieņemšanas testu (FAT), šāds tests nesniedz pasūtītājam iespēju pārliecināties par pretendenta tehniskajām un profesionālajām spējām izpildīt līgumu pirms līguma noslēgšanas, t.i. nepieprasot pretendenta izpildīto līgumu pozitīvas atsauksmes, pasūtītājs pieļauj tādu pretendentu dalību iepirkumā, kuri nespēj pildīt līgumu tā noteiktajā kvalitātē un termiņos.

 Ņemot vērā piegādes priekšmeta tehnisko sarežģītību, saimnieciski izdevīgākais un pasūtītāja intereses aizstāvošākais veids kā pārliecināties par pretendenta spējām veikt kvalitatīvu un profesionālu piegādi noteiktajos termiņos, ir prasīt pretendentus iesniegt atbilstošu pieredzi apliecinošas veikto piegāžu pozitīvas atsauksmes.

 Lūdzam veikt labojumus nolikumā, pievienojot prasību pretendentam pievienot pozitīvu atsauksmi par veikto piegādi, norādot, ka tā veikta kvalitatīvi, profesionāli, noteiktajos termiņos, atbilstoši pušu starpā noslēgtajam līgumam un LR spēkā esošajām normām un noteikumiem.

**Atbilde:**

Pasūtītājs neplāno grozīt nolikumu. Atklāta konkursa nolikums paredz, ka pretendentam attiecībā uz iepriekšējo pieredzi kontakttīkla balstu piegādē jāiesniedz informācija par pasūtītāja atbildīgās personas vārdu uzvārdu, amatu, telefonu. Šaubu gadījumā iepirkumu komisija sazināsies ar pasūtītāja atbildīgo personu.

**2.jautājums:**

 Nolikuma punktā 24.1 tiek norādīts par nepieciešamību pievienot balsta rasējumu ar tehniskajiem parametriem un nestspējas aprēķinu, bet nav noradīts atbilstoši kādiem standartiem aprēķini jāveic, tā pieļaujot iespēju, ka pretendenti iesniedz aprēķinus, kas neļauj pārliecienāties par to korektumu un atbilstību normām. Straptautiskās normas, atbilstoši kurām tiek veikti šādi aprēķini, ir EN 1991 (LVS EN 1991-1) un EN 1993 (LVS EN 1993-1). Veicot aprēķinu tiek norādīts augstums, kādā pastāvīgā slodze tiek aprēķināta.

 Lūdzam precizēt nolikumu, ietverot prasību par nestspējas aprēķinu atbilstību EN 1991 (LVS EN 1991-1) un EN 1993 (LVS EN 1993-1) normām, aprēķinā norādot augstumu, kādā pastāvīgā slodze tiek aprēķināta.

**Atbilde:**

Tehniskajā specifikācijā ir norādīts pieliktās horizontālās slodzes augstums, tas un izlieces robežstāvoklis jāņem vērā, veicot aprēķinu. Ja Pasūtītajam radīsies šaubas par aprēķiniem, atbilstoši Nolikuma punktam 28.4 komisijai ir tiesības pieaicināt ekspertus piedāvājuma izvērtēšanai.

Papildus jāpiemin, ka pirms balstu piegādēm piegādātājam noteikti ir jāpierāda balstu atbilstība tehniskajām prasībām ar FAT testu.

Iepirkumu komisijas priekšsēdētāja Karīna Meiberga